A POP anyagok olyan vegyi anyagok, amelyek a környezetben tartósan megmaradnak, biológiailag felhalmozódnak, és súlyosan káros hatásaik miatt veszélyt jelenthetnek az emberi egészségre és a környezetre. Ezek a szennyező anyagok az országhatárokon át eredetüktől távoli helyekre jutnak el, és olyan régiókban is felhalmozódnak, ahol soha nem használták vagy bocsátották ki őket. A POP anyagok a Földön mindenütt veszélyt jelentenek a környezetre és az emberi egészségre, így például az Északi-sarkvidék, a balti térség és az Alpok vidéke is az EU POP-elnyelő helyei. Szükségesnek bizonyult a nemzetközi fellépés az ilyen anyagok gyártásának, felhasználásának és kibocsátásának csökkentése és kiküszöbölése érdekében. Az 1. táblázat a POP anyagokra vonatkozó nemzetközi okmányokban tárgyalt anyagok felsorolását tartalmazza.

c) felülvizsgálni és, ahol alkalmazható, naprakész állapotba hozni végrehajtási tervét rendszeres időközönként és a Részes Felek konferenciájának döntésével meghatározott módon.

A Stockholmi Egyezmény A. mellékletében foglalt listán jelenleg 28 olyan vegyi anyag vagy vegyianyag-csoport szerepel, amelyek – néhány általános, illetve speciális kivétel mellett – gyártási és felhasználási tilalom alatt állnak. Ezenfelül szigorú korlátozás alá esik a DDT – számos fejlődő országban jelenleg is alkalmazott növényvédő szer – gyártása és használata, a Stockholmi Egyezmény B. mellékletében meghatározottak szerint. A B. mellékletben szerepel továbbá a PFOS, annak sói, valamint a PFOSF, amelyek vonatkozásában kivételek és elfogadhatónak tekintett felhasználási módok is érvényben vannak.

Az általános kivételek lehetővé teszik a laboratóriumi szintű kutatást, a referenciamintaként történő felhasználást, valamint a vegyi anyagokban, keverékekben és árucikkekben nem szándékosan, elenyésző mennyiségben előforduló szennyező anyagokat. A vonatkozó kötelezettség hatálybalépésének napját megelőzően gyártott vagy használatba került árucikkekben előforduló POP anyagok szintén kivétel tárgyát képezik, feltéve, hogy a Részes Felek tájékoztatják a Stockholmi Egyezmény Titkárságát a felhasználásról, és nemzeti hulladékgazdálkodási tervet nyújtanak be az ilyen árucikkek vonatkozásában.

A C. mellékletben felsorolt, nem szándékosan előállított melléktermékeket (dioxinok, furánok, poliklórozott bifenilek, pentaklórbenzol, hexaklórbenzol és poliklórozott naftalinok – 2016. december, valamint hexaklór-butadién – 2018. december) folyamatosan a lehető legalacsonyabb szintre kell csökkenteni, a végső célkitűzés pedig – lehetőség szerint – a kibocsátás teljes kiküszöbölése. A C. melléklet szerint a Részes Felek a Stockholmi Egyezmény C. mellékletének II. és III. részében meghatározott főbb szennyezőforrás-kategóriákon belüli új források tekintetében kötelesek ösztönözni és intézkedési terveikkel összhangban megkövetelni az elérhető legjobb technikák alkalmazását.

A Stockholmi Egyezmény előirányozza továbbá a POP anyagokból álló vagy azokat tartalmazó készletek azonosítását és biztonságos kezelését. A POP anyagokat tartalmazó, ilyen anyagokból álló, illetve ilyen anyagokkal szennyezett hulladékot olyan módon kell ártalmatlanítani, hogy annak POP-tartalma megsemmisüljön vagy visszafordíthatatlan módon átalakuljon úgy, hogy ne mutassa a POP anyagok jellemzőit. Amennyiben ez környezetvédelmi szempontból nem előnyös, vagy ha a POP-tartalom alacsony, a hulladékot más környezetbarát módon kell ártalmatlanítani. Kifejezetten tilosak az olyan ártalmatlanítási műveletek, amelyek a POP anyagok visszanyeréséhez vagy újrafelhasználásához vezethetnek. A hulladékok szállítását illetően figyelembe kell venni a vonatkozó nemzetközi szabályokat, előírásokat és iránymutatásokat, így a veszélyes hulladékok országhatárokat átlépő szállításának ellenőrzéséről és ártalmatlanításáról szóló 1989. évi bázeli egyezményt.

1. táblázat: A nemzetközi szinten szabályozott POP anyagok áttekintése (a Stockholmi Egyezménybe 2009 óta felvett új POP anyagokat szürke színnel jelöltük)

Anyag CAS-szám Szerepel a Stockholmi Egyezményben Szerepel a POP-jegyzőkönyvben Szerepel a POP-rendeletben Szándékosan előállított POP anyagok Aldrin 309-00-2 A. melléklet Igen Igen Klórdán 57-74-9 A. melléklet Igen Igen Klórdekon 143-50-0 A. melléklet Igen Igen Dieldrin 60-57-1 A. melléklet Igen Igen Endoszulfán 959-98-8 33213-65-9 115-29-7 A. melléklet Nem Igen Endrin 72-20-8 A. melléklet Igen Igen Heptaklór 76-44-8 A. melléklet Igen Igen Hexabróm-bifenil (HBB) 36355-01-8 A. melléklet Igen Igen Hexabróm-ciklododekán (HBCDD) (beleértve annak izomerjeit is) 25637-99-4 3194-55-6 134237-50-6 134237-51-7 134237-52-8 A. melléklet Nem Igen Hexabróm-difenil-éter és heptabróm-difenil-éter 36483-60-0;

68928-80-3;

és egyebek A. melléklet Igen Igen Igen Hexaklórbenzol (HCB) 118-74-1 A. melléklet Igen Igen Alfa-hexaklór-ciklohexán* 319-84-6; 608-73-1 A. melléklet Igen: Hexaklór-ciklohexánok (HCH); CAS-szám: 608-73-1 ), többek között lindán (CAS-szám: 58-89-9) Igen (a lindánban található összes izomer, köztük a gamma-HCH) Béta-hexaklór-ciklohexán* 319-85-7 A. melléklet Lindán* 58-89-9 A. melléklet Mirex 2385-85-5 A. melléklet Igen Igen Pentaklórbenzol 608-93-5 A. melléklet Igen Igen Pentaklórfenol (PCP) 87-86-5 és egyebek A. melléklet Nem Igen – a 2019-es átdolgozással felvéve Poliklórozott bifenilek (PCB) 1336-36-3 és egyebek A. melléklet Igen Igen Tetrabróm-difenil-éter és pentabróm-difenil-éter 40088-47-9; 32534-81-9;

és egyebek A. melléklet Igen Igen Igen Toxafén 8001-35-2 A. melléklet Igen Igen DDT 50-29-3 B. melléklet Igen Igen Perfluoroktán-szulfonsav és sói, valamint perfluoroktán-szulfonil-fluorid (PFOS) 1763-23-1; 307-35-7,

és egyebek B. melléklet Igen Igen Perfluor-oktánsav (PFOA) és sói, valamint PFOA-rokon vegyületek 335-67-1 A. melléklet Nem Igen – 2020. áprilisban felvéve Rövidláncú klórozott paraffinok (SCCP) 85535-84-8; és egyebek A. melléklet Igen Igen Hexaklór-butadién (HCBD) 87-68-3 A. melléklet Igen Igen Poliklórozott naftalinok (PCN) 70776-03-3 és egyebek A. melléklet Igen Igen Bisz(pentabrómfenil)éter, más néven dekabróm-difenil-éter (c-dekaBDE) 1163-19-5 A. melléklet Nem Igen – a 2019-es átdolgozással felvéve Dikofol 115-32-2 A. melléklet Nem Igen – 2020. júniusban felvéve Nem szándékosan előállított POP anyagok Poliklórozott dibenzo-p-dioxinok (PCDD) 1746-01-6 C. melléklet Igen Igen Poliklórozott dibenzo-furánok (PCDF) 1746-01-6 C. melléklet Igen Hexaklórbenzol (HCB) 118-74-1 C. melléklet Igen Igen Pentaklórbenzol 608-93-5 C. melléklet Igen Igen – a 2019-es átdolgozással felvéve Poliklórozott bifenilek (PCB-k) 1336-36-3 és egyebek C. melléklet Igen Igen Poliklórozott naftalinok (PCN) 70776-03-3 és egyebek C. melléklet Igen Igen – a 2019-es átdolgozással felvéve Többgyűrűs aromás szénhidrogén (PAH-k) 207-08-9 és egyebek Nem Igen Igen Hexaklór-butadién (HCBD) 87-68-3 C. melléklet Igen Igen – a 2019-es átdolgozással felvéve

* A lindán, az alfa- és béta-hexaklór-ciklohexán, valamint a klórdekon és a hexabróm-bifenil a Stockholmi Egyezménybe újonnan felvett POP anyagok, amelyek azonban már szerepeltek a POP-jegyzőkönyvben és a POP-rendeletben.

4.A POP anyagokra vonatkozó uniós intézkedési terv célja

A Stockholmi Egyezmény minden Részes Fél számára előírja azt a kötelezettséget, hogy dolgozzon ki egy végrehajtási tervet az Egyezményben vállalt kötelezettségeinek teljesítésére és törekedjen annak végrehajtására. Az Unió esetében ezt a kötelezettséget a POP-rendelet 9. cikke is végrehajtja. A Bizottság ezért 2007-ben kidolgozta a POP anyagokra vonatkozó uniós intézkedési tervet, amely kiterjed a POP-jegyzőkönyv hatálya alá tartozó anyagokra is . Ezt a tervet később a Stockholmi Egyezmény, a POP-jegyzőkönyv és az uniós jog fejlődésével párhuzamosan több alkalommal frissítették.

Az uniós intézkedési terv általános célja nem csupán a jogi kötelezettségek teljesítése, de az is, hogy számba vegyék a meghozott intézkedéseket és meghatározzanak egy stratégiát és cselekvési tervet a Stockholmi Egyezményben és/vagy a POP-jegyzőkönyvben szereplő POP anyagokkal kapcsolatos további uniós intézkedésekre vonatkozóan.

Az uniós intézkedési terv célja tehát:

·a POP anyagokkal kapcsolatban már létező uniós intézkedések felülvizsgálata,

·azok hatékonyságának értékelése, valamint annak megállapítása, hogy azok kielégítően teljesítik-e a Stockholmi Egyezmény szerinti kötelezettségeket,

·további uniós intézkedések meghatározása,

·a további intézkedések végrehajtására vonatkozó terv kidolgozása,

·a POP anyagok kezelése és egyéb környezetvédelmi politikák, valamint más szakpolitikai területek közötti kapcsolatok és lehetséges szinergiák meghatározása és erősítése, valamint

·a POP anyagokkal és az azokra vonatkozó ellenőrző intézkedésekkel kapcsolatos tájékozottság növelése.

5.Az uniós intézkedési terv összefoglalása